Diari Oficial de la Generalitat Valenciana


Sumari del DOGV 7799, del 07-06-2016 (2016/3606)

Notificació de la sentència dictada en el judici verbal número 468/2015.
------------------------------------------------------------------------

### Dades del document

Número de DOGV
:   7799

Data del DOGV
:   07-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3606


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el judici verbal número 468/2015. [2016/3606]  
Judici verbal número 000468/2015  
De: Comunitat de Propietaris Novamar VII, Santa Pola.  
Procurador: Antonio Merlos Sánchez.  
Contra: Anthony Stephen Jourdan i Valerie Jourdan.  
En aquest procediment de judici verbal, seguit a instàncies de la Comunitat de Propietaris Novamar VII, Santa Pola, contra Anthony Stephen Jourdan i Valerie Jourdan, s'ha dictat la sentència que, literalment, és com segueix:  
  
«Sentència número 14/2016  
Elx, 21 de gener de 2016  
José Vicente Montealegre Galera, magistrat jutge del Jutjat de Primera Instància número 3 d'aquesta ciutat i partit, he vist aquestes actuacions de judici verbal, seguides al número 468/2015, promogudes per la Comunitat de Propietaris de l'Edifici Novamar VII, sítia a l'avinguda de Polònia, número 156, de Santa Pola, representada pel procurador el senyor Merlos Sánchez i assistida pel lletrat el senyor Bordera Rodes, contra Anthony Stephen Jourdan i Valerie Jourdan, ambdós declarats en estat processal de rebel·lia, sobre la reclamació d'una quantitat derivada de despeses de comunitat de propietaris.  
Dispositiva  
Estime la demanda promoguda pel procurador el senyor Merlos Sánchez, en nom i representació de la Comunitat de Propietaris de l'Edifici Novamar VII, sítia a l'avinguda de Polònia, número 156, de Santa Pola, contra Anthony Stephen Jourdan i Valerie Jourdan, declarats en estat processal de rebel·lia, i condemne aquests darrers a abonar a la part actora, conjuntament i solidàriament, la suma de 1.486,28 euros, amb els interessos legals des de la data de la interpel·lació judicial, així com al pagament de les costes processals causades.  
  
Notifiqueu aquesta resolució a les parts i indiqueu-los que, en contra, no s'hi pot interposar cap recurs, de conformitat amb allò que disposa l'article 455 de la Llei d'Enjudiciament Civil en la seua modificació operada per la Llei 37/2011, de 10 d'octubre, de mesures d'agilització processal.  
Expediu-ne un testimoniatge i uniu-lo a aquesta causa i registreu-ne l'original al llibre de sentències civils d'aquest jutjat.  
Aquesta és la meua sentència, que pronuncie, mane i firme.  
Diligència. La sentència anterior va ser donada en el dia d'avui pel magistrat jutge que la subscriu, i seguidament es notifica a les parts. En done fe.»  
  
I atés que el demandat, Anthony Stephen Jourdan i Valerie Jourdan, es troba en parador desconegut, expedisc aquest edicte a fi que li valga de notificació de forma deguda, de conformitat amb els articles 156.4 i 164 de la Llei d'Enjudiciament Civil, i s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de sentència.  
  
  
Elx, 6 d'abril de 2016.- La lletrada de l'Administració de Justícia: M.ª Isabel Cerdá Antón.